અમદાવાદ: નેસ્લે ઇન્ડિયા દ્વારા તેની લોકપ્રિય મેગી બ્રાન્ડના નૂડલ્સ ફરી બજારમાં મૂકી દીધા છે. પાંચ મહિનાના પ્રતિબંધ બાદ મેગી બજારમાં તો આવી જ ગઇ છે. મેગી પર પ્રતિબંધ લાગતાં દુકાનદારો, લારીવાળા અને ગૃહિણીઓએ મેગીના બદલે અન્ય બ્રાન્ડની નૂડલ્સ વાપરવાનું શરૂ કરી દીધું હતું. મેગી બજારમાં તો આવી ગઈ છે, પરંતુ હજુ મેગીના ચાહકો અને ગૃહિણીઓ મેગી ખરીદતાં ખચકાઈ રહ્યાં છે અને તેઓને અન્ય બ્રાન્ડની નૂડલ્સનો ટેસ્ટ પણ ફાવી ગયો છે.